Igen, van egy kiskapu, amely segítségével megkerülhetővé válnak
az elővásárlási jog által okozott kellemetlenségek. Ez különösen akkor lehet
fontos, ha két összetartozó ingatlan közül csak az egyikhez kapcsolódik
elővásárlási jog. Ez például sokszor előfordul egy társasházi lakás és egy
ahhoz tartozó garázs esetében. Ezek értékesítése esetén a lakásra alapból nem
érvényes az elővásárlási jog, ellenben a garázsra sokszor vonatkozik. Ilyenkor
lehetőséged van arra, hogy csak együtt értékesítsd a két ingatlant, ezt az
eljárást a dologösszesség létrehozásának hívják. A résztulajdonosoknak ilyenkor
is megmarad az elővásárlási joga, de csak egyben vásárolhatják meg a két
ingatlant.